stanford-oval/wikipedia huggingface dataset:
Mandariiniruusu

| Mandariiniruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Laji::  moyesii
Kaksiosainen nimi
 Rosa moyesii  Hemsl. & E.H.Wilson 
Katso myös
   Mandariiniruusu Wikispeciesissä   Mandariiniruusu Commonsissa 
Infobox OKVirheellinen NIMI-arvo: 
Mandariiniruusu (Rosa moyesii) on Kiinassa luonnonvaraisena kasvava ruusulaji, jota on 1910-luvulta lähtien käytetty myös koristepensaana. Englannin kielessä mandariiniruususta käytetään tieteellisen nimensä lisäksi nimeä Mandarinrose. Mandariini oli keisarillisen Kiinan virkamiehen arvonimi. Ruusu on saanut tieteellisen nimensä englantilaisen lähetyssaarnaajan E. J. Moyesin mukaan.
Mandariiniruusun löytöhistoria

Mandariiniruusun löysi englantilainen luonnontieteilijä ja tutkimusmatkailija A. E. Pratt vuonna 1893 Kiinan Sichuanin (Setšuanin) maakunnasta Kangdingin kaupungin alueelta. Tunnettu brittiläinen kasvien keräilijä ja tutkija E. H. Wilson löysi sen samalta alueelta vuonna 1903 ja julkisti ruusun lähettämällä vuonna 1911 sen siemeniä Harvardin yliopiston Arnoldin arboretumiin. E. H. Wilson oli Kiinan matkallaan lähetyssaarnaaja E. J. Moyesin vieraana, mistä kiitoksena Wilson nimesi ruusun E. J. Moyesin mukaan. Kukkiva mandariiniruusu oli ensi kerran esillä brittiläisessä Veitchin ruusutarhassa kesäkuussa 1908, minkä jälkeen siitä tuli suosittu ruusu koristepensaana.
Ulkonäkö ja koko

Mandariiniruusu kasvaa luonnonvaraisena noin 1,8–3 metriä korkeaksi ja lähes yhtä leveäksi, suurikokoiseksi pensaaksi. Versot ovat tukevat ja pystyt ja niissä on kauttaaltaan neulamaisia piikkejä. Kukkivissa versoissa piikkejä on vähemmän. Lehdet ovat väriltään tummanvihreät; lehdyköitä on 7–13, ja ne ovat muodoltaan soikeita ja sahalaitaisia. Alta lehdet ovat vaaleanvihreät. Mandariiniruusu kukkii varhain alkukesästä. Kukkien väri vaihtelee kirkkaan punaisesta tummanviininpunaiseen. Kukat ovat halkaisijaltaan 5–6 cm ja niissä on viisi terälehteä. Heteet ovat punertavankeltaiset tai -ruskeat. Kukat ovat yksittäin tai muutaman kukan ryppäissä. Kukinta on runsas. Kukan tuoksu on heikko, villiruusun tuoksu. Loppukesällä muodostuvat kiulukat ovat väriltään oransseja, mutta muuttuvat syksyä kohti punaisiksi.
Levinneisyys

Mandariiniruusun levinneisyysalue ulottuu Kiinassa lännen Tiibetistä idän Hebein ja Shandongin maakuntiin ja pohjoisessa Qinghain ja Gansun maakunnista etelän Yunnanin ja Guizhoun maakuntiin. Sen päälevinneisyysalue on Sichuanin ja Yunnanin maakunnissa, jotka sijaitsevat 2 700–3 800 metriä merenpinnan yläpuolella. Ruusun kasvuympäristönä ovat laaksot ja vuorten rinteet.
Käyttö ruusujen jalostuksessa

Mandariiniruusun risteymät ja geneettiset muunnokset muodostavat tarhamandariiniruusujen eli Rosa Moyesii-ryhmän. Tunnetuimpia tarhamandariiniruusuja ovat Rosa 'Geranium', Rosa 'Eddie's Jewel', Rosa 'Highdownensis' ja suomalaisen puutarha-arkkitehti Bengt Schalinin mukaan nimetty Rosa 'Bengt M. Schalin'.
Käyttö koristepensaana

Mandariiniruusua käytetään koristepensaana yksittäin, aidanteena tai köynnösruusun tapaan. Se on sopiva kasvamaan esimerkiksi metsäalueella. Puutarhassa hyvissä kasvuolosuhteissa mandariiniruusu kasvaa jopa 4 metrin korkuiseksi. Se viihtyy parhaiten aurinkoisessa tai puolivarjoisessa paikassa, tuoreessa ja vettä läpäisevässä maaperässä. Suomessa mandariiniruusu on koristepensaana harvinainen. Sen risteymistä Rosa 'Geranium' on Suomessa myynnissä.
Aaro Korkeakivi

Aaro Korkeakivi (kesk.) puhumassa kahden Oulun Teatterin näyttelijän kanssa vuonna 1957.
Aaro Juhani Korkeakivi (2. huhtikuuta 1924 Oulu – 28. kesäkuuta 2001 Oulu) oli Kirjapaino Osakeyhtiö Kalevan pitkäaikainen toimitusjohtaja ja hallituksen jäsen, joka vaikutti laajasti Pohjois-Suomen yhteiskunnalliseen ja elinkeinoelämään.
Korkeakiven vanhemmat olivat vuonna 1906 perustetun Kirjapaino Osakeyhtiö Kalevan toinen toimitusjohtaja (1908–1944) Kalle Juho Akseli Korkeakivi, aiemmin Högstén, ja talousopettaja Hilja Kreivilä ja puoliso vuodesta 1953 Inger Lindberg (s. 1930). Talvisodassa Korkeakivi toimi Hjalmar Siilasvuon esikunnassa, jatkosodassa hän oli tykistön tulenjohtaja Itä-Karjalan rintamalla.
Korkeakiven johdolla Kalevasta tuli sotien jälkeen Pohjois-Suomen johtava sanomalehti, jonka levikki kasvoi yli kolminkertaiseksi, lähes sataantuhanteen. Toimittuaan aluksi vuodesta 1950 yhtiön hallituksessa hänestä tuli toimitusjohtaja vuonna 1953. Korkeakivi uudisti lehden tuotantotekniikkaa ja osallistui itsekin lehden toimittamiseen yhtenä Nuusku-Frekke -nimimerkin takana olleista kirjoittajista.
Korkeakivi vaikutti laajasti Oulun alueen ja Pohjois-Suomen  elinkeinoelämän kehittämiseen, kuten Typpi Oy:n sijoittumiseen Ouluun, Rautaruukin saamiseen Raaheen ja Outokummun terästehtaan perustamiseen Tornioon. Hän toimi lisäksi erittäin vahvasti Oulun yliopiston perustamiseksi ja sijoittamiseksi Oulun kaupungin alueelle.
Korkeakivi teki Kalevasta puolueista riippumattoman lehden mutta ajoi samalla lehden tukea kekkoslaiselle politiikalle, joskus vastoin päätoimittaja Valde Näsin tahtoa. Hän myös edisti Suomen ja Viron suhteita ja yhteistyötä Karjalan kanssa. Korkeakivi keräsi lehtitaloon mittavan taidekokoelman, hankki laajan yhteistyökumppaneiden ja lehden tukijoiden joukon ja oli mukana kymmenien eri järjestöjen, yhdistysten, seurojen ja yritysten toiminnassa. Kirjailija Paavo Rintala kuvasi ystäväänsä Korkeakiveä "Pohjois-Suomen herraksi".
Oulun yliopisto myönsi Korkeakivelle filosofian kunniatohtorin arvon 1989. Hänelle myönnettiin myös muun muassa Suomen Valkoisen Ruusun I luokan ritarimerkki, Suomen Leijonan I luokan ritarimerkki sekä Pyhän Karitsan ritarikunnan komentajamerkki.
Kirjallisuutta

Arokylä, Aarno 2001. Valovoimainen vaikuttaja. Kuolleita: Aaro Korkeakivi eli Kalevalle. Kaleva 29.6.2001, s. 31.
Pyysalo, Riitta – Niskanen, Markku 1998. Aaro Korkeakivi: Oulun herra. Suomen Kuvalehti, nro 44, s. 68-71.
Ukkola, Jukka, Korkeakivi, Aaro 1986. Toimitusjohtaja Aaro Korkeakivi, Kaleva: älkää unohtako sanomalehteä. Suomen lehdistö: Lehdistön viestintäpoliittinen julkaisu, 57. vsk., nro 1, s. 21-22.
Varis, Markku 1988. Herra Kaleva: Aaro Korkeakivi. Oulun ylioppilaslehti 25.3.1988, s. 17.
Aaro Korkeakivi Estofilia.  2018. Tallinna:  Suomen suurlähetystö. Viitattu 4.5.2018. (viroksi) (suomeksi)
Aaro Kangasmaa

Aaro Kangasmaa (2. elokuuta 1889 Laihia – 2. toukokuuta 1949 Helsinki) oli suomalainen rakennusalalla toiminut insinööri ja toimitusjohtaja.
Aaro Kangasmaa opiskeli aluksi Helsingin teollisuuskoulussa, suorittaen sekä huone- että tie- ja vesirakennusosastojen päästötutkinnot. Hän siirtyi sitten jatkamaan opintojaan Berliinin Gewerbeakademiessa ja sieltä Strelitzin Polytechnisches Instituuttiin ja suoritti viimeksimainitussa paikassa rakennus- ja rautabetoni-insinööritutkinnon. Hän teki lukuisia opintomatkoja Euroopan eri maihin ja Amerikkaan.
Opintonsa päätettyään Kangasmaa toimi aluksi 1912–1916 Venäjällä suuren venäläis-saksalaisen rakennusurakoitsijaliikkeen Lorentzen & Co:n palveluksessa konstruktöörinä ja työpäällikkönä ja hoiti useita suuria rakennustöitä Pietarissa. Hän siirtyi sitten ruotsalaisen urakoitsijaliikkeen L. E. Hellstedt & Co:n palvelukseen Moskovan sivuliikkeen hoitajaksi ja hoiti tätä tehtävää aina vuoteen 1918 saakka. Tänä aikana L. E. Hellstedt & Co rakensi muun muassa Svenska Kullager Ab:n ja Svenska Gasaccumalator Ab:n suuret tehdasrakennukset Moskovaan. Rakennustoiminta täytyi lopettaa Venäjän vallankumouksen seurauksena vuonna 1918 ja Kangasmaa pakeni Suomeen.
Suomessa Kangasmaa perusti 1918 rakennusliike Suomen Rakennus Oy:n, joka myöhemmin 1924
muutettiin Oy Tektor Ab-nimiseksi Kivimaan ollessa liikkeen toimitusjohtajana. Suomen Rakennus Oy rakensi Suomessa lukuisia tehdas-, asunto- ja siltarakennuksia. Yhtiö toimi vuoteen 1947 saakka. Vuonna 1924 Kangasmaa oli perustamassa Oy Termo Ab-nimistä lämpö- ja vesijohtoliikettä ja oli sen johtokunnan puheenjohtajana aina vuoteen 1939 saakka. Vuonna 1929 Kangasmaa perusti tierakennusurakoitsijaliikkeen Oy Viarecta Ab:n ja oli liikkeen toimitusjohtajana ja johtokunnan puheenjohtajana sen perustamisesta lähtien. Vuonna 1932 siirtyi asfalttiemulsiotehdas Oy Colas Ab Kangasmaan hoitoon. Kangasmaa oli myös useiden asunto-osakeyhtiöiden perustajana ja oli Voimavaunu Oy:n hallituksen jäsen.
Kangasmaa kuului muun muassa Rakennustyönantajaliiton, Suomen Rakennusurakoitsijayhdistyksen, Betoniyhdistyksen ja Yleisen Autoliiton johtoelimiin.
Aiheesta muualla

Viarectan digitoituja esitteitå, Kansalliskirjaston digitaaliset aineistot
Viarecta Tampereen esite vuodelta 1937, Viarecta, 01.01.1937, s. 1, Kansalliskirjaston digitaaliset aineistot
Elka : Viarecta-asfalttipäällysteyhtiö
14 suomalaista kestosuosikkia

| 14 suomalaista kestosuosikkia Pepe Willberg |
| --- | --- | --- |

Kokoelmalevyn tiedot
 Julkaistu: 1998
 Tyylilaji: Iskelmä/pop
 Levy-yhtiö: Poptori
Listasijoitukset
  Suomi: Ei sijoitusta.
Pepe Willbergin muut julkaisut
| 20 suosikkia – Lady Madonna 1998 | 14 suomalaista kestosuosikkia 1998 | Syliisi aamuun jään 1999 |
14 suomalaista kestosuosikkia on suomalaisen laulaja Pepe Willbergin kokoelma-albumi vuodelta 1998. Kokoelma sisältää kappaleita albumeilta Parhaat (1987) sekä Yksi ruusu (1986).
Kappaleet

"Hermes" (- Pandora's Box -) (Gary Brooker / Hector / ?) - 2:50
"Rööperiin" (- Penny Lane -) (John Lennon-Paul McCartney / Juha Vainio / ?) - 2:54
"Alusta mä kaiken alkaisin" (- Everybody Knows -) (Les Reed / Juha Vainio / ?) - 2:29
"Aamu" (Pepe Willberg-Markku Johansson / Veikko Salmi / ?) - 3:00
"Yksi ruusu" (Trad / kansanlaulusta mukaillut Kaarle Krohn / Pepe Willberg) - 3:49
"Saat miehen kyyneliin" (- To Make A Big Man Cry -) (Les Reed / Jyrki Lindström / Pepe Willberg) - 3:17
"Merimies" (- A Salty Dog -) (Gary Brooker / Artto Blom / ?) - 5:20
"Elämältä kaiken sain" (- Every Little Move She Makes -) (Tony MacAulay-Roger Greenaway-Roger Cook / Veikko Salmi / ?) - 3:00
"Taivas vain tietää" (- God Only Knows -) (Brian Wilson / Jyrki Lindström / ?) - 2:47
"Sotilaat, kansat, maat" (- Joy To The World -) (Hoyt Axton / Veikko Salmi / ?) - 2:36
"Äiti" (- La Mamma -) (Charles Aznavour / Tuula Valkama / ?) - 3:59
"Merisairaat kasvot" (- A Whiter Shade Of Pale -) (Gary Brooker-Keith Reid / Jyrki Lindström / ?) - 4:23
"Syvähiljaisuus" (Markku Johansson / Juha Vainio / ?) - 4:05
"Päivänsäde ja menninkäinen" (Reino Helismaa / Reino Helismaa / ?) - 2:40
Aiheesta muualla

14 suomalaista kestosuosikkia discogs.com -sivustolla
Aarni

Aarni voi tarkoittaa seuraavia:
aarni tai kratti, uskomusolento, aarteen vartija
Aarni, miehen etunimi
Kustannus Aarni, Jyväskylässä toimiva kustantamo
Sukunimenä

Alma Aarni (1884–1960), suomalainen kirjailija
Elsa Aarni (1890–1969), suomalainen näyttelijä
Kaarlo Aarni (1888–1954), suomalainen teatteriohjaaja ja teatterinjohtaja
Maarit Aarni-Sirviö (s. 1953), hallitusammattilainen, Rahapajan ent. toimitusjohtaja
Mikko Aarni (s. 1981), suomalainen jääpalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aarni”, voi hakea sivunnimihaulla, laajalla sivunnimihaulla tai tekstihaulla.
AMD Am386

AMD Am386-40
AMD Am386 on AMD:n valmistama mikroprosessori, joka käyttää x86-käskykantaa. Se esiteltiin vuonna 1991. Am386 oli klooni Intel 80386 -suorittimesta. Sitä myytiin miljoonia kappaleita, mikä nosti AMD:n Intelin alihankkijasta sen kilpailijaksi.
Suoritin oli valmiina julkaistavaksi jo ennen vuotta 1991, mutta Inteliä vastaan käyty oikeustaistelu viivytti julkaisua. AMD lopulta voitti jutun ja sai oikeuden myydä Am386-suoritinta. Siitä muodostui hyvin suosittu, sillä se skaalautui 40 megahertsiin asti, jolloin se oli nopeampi kuin ensimmäiset i486:t, vaikka se maksoi vähemmän. Suorituskykyä pystyi parantamaan lisäämällä suorittimen rinnalle 80387-matematiikkasuorittimen.
Aiheesta muualla

Wikimedia Commonsissa on kuvia tai muita tiedostoja aiheesta .
Suorittimen esittely AMD:n sivulla
470-luku

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Aaro Kivilinnan muistopalkinto

Aaro Kivilinnan muistopalkinto on jääkiekon SM-liigan vuosittain myöntämä tunnustuspalkinto parhaalle seuralle. SM-liigan, Mestiksen, nuorten SM-liiga sekä B- ja C-nuorten SM-sarjan pisteet jakautuvat kahdeksalle parhaalle 10–8–6–5–4–3–2–1. Naisten ja B2-nuorten SM-sarjasta sekä A-tyttöjen ja C-tyttöjen SM-turnauksesta pisteitä jaetaan neljälle parhaalle, 5–3–2–1. Ensimmäisen kerran palkinto jaettiin kaudella 1972–1973.
Palkinto on tähän mennessä jaettu vain kertaalleen kahdelle seuralle kauden päätteeksi. Tämä tapahtui kauden 1996–1997 päätteeksi, kun Jokerit ja TPS olivat pistelaskujen jälkeen tasapisteissä. Useimmin Aaro Kivilinnan muistopalkinnon ovat saavuttaneet Tampereen Ilves ja Oulun Kärpät, joille palkinto on myönnetty kaikkiaan kahdeksan kertaa.
Aaro Kivilinna oli aikanaan jääkiekkoilija sekä jääkiekkovaikuttaja ja on aateloitu Suomen Jääkiekkoleijonaksi nro 2. Kivilinna kaatui talvisodassa vuonna 1940.
Aaro Kivilinnan muistopalkinnon saajat

| Kausi | Joukkue |
| --- | --- |
1972–1973: Tampereen Ilves
1973–1974: Tampereen Ilves
1974–1975: Tampereen Tappara
1975–1976: Helsingin Jokerit
1976–1977: Turun Palloseura
1977–1978: Tampereen Ilves
1978–1979: Tampereen Tappara
1979–1980: Porin Ässät
1980–1981: Tampereen Ilves
1981–1982: Tampereen Ilves
1982–1983: Tampereen Ilves
1983–1984: Tampereen Tappara
1984–1985: Oulun Kärpät
1985–1986: Helsingin IFK
1986–1987: Helsingin IFK
1987–1988: Helsingin IFK
1988–1989: Helsingin IFK
1989–1990: Tampereen Ilves
1990–1991: Turun Palloseura
1991–1992: JyP HT, Jyväskylä
1992–1993: Tampereen Ilves
1993–1994: Tampereen Tappara
1994–1995: Turun Palloseura
1995–1996: Helsingin Jokerit
1996–1997: Helsingin Jokerit ja Turun Palloseura
1997–1998: Helsingin Jokerit
1998–1999: Helsingin Jokerit
1999–2000: Helsingin Jokerit
2000–2001: Oulun Kärpät
2001–2002: Turun Palloseura
2002–2003: Helsingin Jokerit
2003–2004: Turun Palloseura
2004–2005: Oulun Kärpät
2005–2006: Oulun Kärpät
2006–2007: Espoo Blues
2007–2008: Oulun Kärpät
2008–2009: Espoo Blues
2009–2010: Helsingin IFK
2010–2011: Espoo Blues
2011–2012: Espoo Blues
2012–2013: Espoo Blues
2013–2014: Espoo Blues
2014–2015: Espoo Blues
2015–2016: Oulun Kärpät
2016–2017: Helsingin IFK
2017–2018: Oulun Kärpät
2018–2019: Oulun Kärpät
2019–2020: ei jaettu, koska mitaleita ei jaettu kaikissa sarjoissa
2020–2021: ei jaettu, koska mitaleita ei jaettu kaikissa sarjoissa
2021–2022: Helsingin IFK
2022–2023: Tampereen Tappara
AO Kerkyra

Athlitikos Omilos Kerkyra (kreik. Αθλητικός Όμιλος Κέρκυρα) on jalkapalloseura Korfun (kreik. Κέρκυρα, Kerkyra) saarelta. Seura nousi Kreikan pääsarjaan, Superliigaan kaudeksi 2010–2011 ensimmäisen kerran seuran historiassa. Seura on entiseltä nimeltään Kerkyraikos FC. Seuran paras saavutus on Beta Ethnikin toinen sija kaudella 2009–2010.
Entisiä valmentajia

Božidar Bandović (2010-2011)
29. hikō sentai

| 29>  hikō sentai |
| --- | --- |
Toiminnassa:  heinäkuu 1939 - sodan loppu
Valtio:   Japani
Rooli:  tiedustelu- ja hävittäjätoiminta
29. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1939 Kagamigaharassa kaksilaivueisena tiedustelu sentaina. Se siirrettiin Koreaan ja edelleen Mantsuriaan, mistä se osallistui Neuvostoliiton ja Japanin rajasotaan. Heinäkuussa 1941 sentaista muodostettiin 29. dokuritsu hikōtain esikunta, jonka alaisuudessa olivat 66. dokuritsu hikō chutai ja 87. dokuritsu hikō chutai. Helmikuussa 1944 yksiköt muodostivat 28. hikō sentain, joka varustettiin hävittäjin.
Kalusto

Yhtymän kalustona olivat:
Mitsubishi Ki-15 heinäkuu 1939 –
Tachikawa Ki-36 heinäkuu 1939 –
Nakajima Ki-27 käytettiin koulukoneina, kun tiedustelulentäjät koulutettiin hävittäjälentäjiksi
Nakajima Ki-44 helmikuu – joulukuu 1944
Nakajima Ki-84 Hayate joulukuu 1944 – sodan loppuun
Komentajat

Yhtymän komentajina olivat:
majuri Takeo Kawada maaliskuu – marraskuu 1944
kapteeni Masatsugu Tsuchihashi marraskuu – joulukuu 1944 (kuollut)
kapteeni Isamu Ono tammikuu 1945 – sodan loppuun
AP1000

AP1000 on yhdysvaltalaisen Westinghousen valmistama ydinreaktori. Se on sähköteholtaan noin 1 100 megawatin tehoinen kolmannen sukupolven painevesireaktori 60 vuoden käyttöiällä.
AP1000-reaktoreita on toiminnassa neljä kappaletta Kiinassa (Sanmen 1&2 ja Haiyang 1&2) ja kaksi Yhdysvalloissa (Vogtle 3&4) ja suunnitteilla useita, esimerkiksi kolme reaktoria Puolaan ja yhdeksän Ukrainaan.
Aiheesta muualla

AP1000 Westinghousen virallisilla sivuilla
AMD Am5x86

AMD Am5x86-P75
AMD Am5x86 on AMD:n valmistama x86-yhteensopiva suoritin. Se esiteltiin marraskuussa 1995, ja sitä käytettiin 486-luokan tietokoneissa.
Am5x86 oli tavallinen 486-suoritin, jonka sisäinen kerroin oli 4. Se toimi 133 megahertsin kellotaajuudella ja käytti 33 megahertsin väylää. Am5x86:ssa oli 16 kilotavua takaisinkirjoitusperiaatteella toimivaa L1-välimuistia verrattuna normaalin 486:n 8 kilotavun läpikirjoittavaan L1-välimuistiin. Korkea kellotaajuus sekä suuri ja kehittyneempi välimuisti tekivät Am5x86:sta yhden nopeimmista 486-luokan suorittimista. Kokonaislukulaskennassa se oli vähintään yhtä nopea kuin 75 megahertsin Intel Pentium, jonka takia AMD myi suoritinta myös nimellä Am5x86-P75. Ylikellottajat käyttivät suoritinta usein 160 megahertsin taajuudella, jolloin piiri oli kokonaislukulaskennassa yhtä nopea kuin noin 90 megahertsin Intel Pentium.
Liukulukulaskennassa 5x86 ei kuitenkaan pystynyt haastamaan Pentiumia, mutta tuohon aikaan liukulukulaskentaa käyttivät suuressa määrin ainoastaan jotkin tieteellisessä laskennassa sekä CAD-työssä käytettävät ohjelmat sekä Quake-peli; muiden tuon ajan pelien suorituskyvylle liukulukulaskennan nopeudella ei ollut suurta merkitystä.
Am5x86:n myynti oli AMD:lle hyvin tärkeää, sillä sen seuraajan AMD K5:n julkistuksen myöhästyminen aiheutti suuren uhan AMD:n taloustilanteeseen. Am5x86:tta myytiin PC-koneisiin vuoteen 1999 asti. Se oli suosittu halvimmassa hintaluokassa sekä kannettavissa tietokoneissa. Monet yritykset valmistivat päivityspaketteja, joiden avulla Am5x86 voitiin liittää suoraan mihin tahansa 486-emolevyyn. Viimeisimpiin Socket 3 -emolevyihin suoritin kävi ilman muutoksia. Suoritinta valmistetaan edelleen. Nykyisin sitä myydään sulautetuksi kontrolleriksi.
Aiheesta muualla

Wikimedia Commonsissa on kuvia tai muita tiedostoja aiheesta .
Suorittimen esittely AMD:n sivulla
47171 Lempo

| 47171 Lempo |
| --- | --- |
 1999 TC36 
 Lemmon järjestelmä Hubble-avaruusteleskoopin kuvassa
Löytäminen
Löytäjät:  E. P. Rubenstein, L.-G. Strolger
Löytöaika:  1. lokakuuta 1999
Kiertoradan ominaisuudet
Keskietäisyys Auringosta:  39,39 AU
Pienin etäisyys Auringosta:  30,54 AU
Suurin etäisyys Auringosta:  48,23 AU
Eksentrisyys:  0,22456
Kiertoaika Auringon ympäri:  90288 päivää  247,20 vuotta
Inklinaatio:  8,42°
Kuiden lukumäärä:  2
Fyysiset ominaisuudet
Läpimitta:  ~272 km
Pyörähdysaika:  6,21 tuntia
Absoluuttinen kirkkaus:  4.8
47171 Lempo on transneptuninen kohde, joka kiertää Aurinkoa Kuiperin vyöhykkeellä. Tämä pikkuplaneetta on 2:3 rataresonanssissa Neptunuksen kanssa, eli se on plutino. Lempo on nimetty suomalaisen mytologian Lemmon mukaan, ja sen väliaikainen nimi oli 1999 TC36. Lemmon löysivät E. P. Rubenstein ja L.-G. Strolger 1. lokakuuta vuonna 1999. Lempo muodostaa yhdessä läheisen, ja vain hieman pienemmän, kumppanikappaleensa Hiiden kanssa kaksoispikkuplaneetan, ja niitä kiertää kaukaisempi kuu nimeltä Paha. Lemmon läpimitta on noin 272 kilometriä ja Hiiden 251 km. Kaksoipikkuplaneetan osasten keskietäisyys toisistaan on 867 ± 11 km, ja 132 km:n läpimittaisen Pahan etäisyys niistä 7411 ± 12 km.
29

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtumia

Sejanus vahvistaa asemaansa Roomassa
Rooma valtaa Sofian
Kuolleita

Livia Drusilla, Rooman keisari Augustuksen puoliso
Abel (täsmennyssivu)

Abel on seuraavien henkilöiden etu- tai sukunimi:
Abel, Raamatun henkilö, Aadamin toinen poika
Abel, Tanskan kuningas 1250–1252
Abel, miehen etunimi, suomalainen vastine Aapeli
Abel, sukunimenä:
Adolf Abel (1882–1968), saksalainen arkkitehti
Alfred Abel (1879–1937), saksalainen näyttelijä
Anicet Abel (s. 1990), madagaskarilainen jalkapalloilija
Brooke Abel (s. 1988), yhdysvaltalainen taitouimari
Christian Ferdinand Abel (1682–1761), saksalainen muusikko
Clarence Abel (1900–1965), yhdysvaltalainen jääkiekkoilija
Frederick Abel (1827–1902), brittiläinen kemisti
George Abel (1916–1996), kanadalainen jääkiekkoilija
Günter Abel (s. 1947), saksalainen filosofi
Jake Abel (s. 1987), yhdysvaltalainen näyttelijä
Karl Friedrich Abel (1723–1787), saksalainen säveltäjä ja viola da gamban soittaja
Morten Abel (s. 1962), norjalainen muusikko
Myriam Abel (s. 1981), ranskalainen laulaja
Niels Henrik Abel (1802–1829), norjalainen matemaatikko
Othenio Abel (1875–1946), itävaltalainen paleontologi ja evoluutiobiologi
Roger Abel (s. 1900), monacolainen ampuja
Rudolf Abel (1903–1971), neuvostoliittolainen KGB:n eversti
Sid Abel (1918–2000), kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Abel”, voi hakea sivunnimihaulla, laajalla sivunnimihaulla tai tekstihaulla.
Luettelo Yhdysvaltain myydyimmistä albumeista

Tämä on  Yhdysvalloissa myydyimpien albumien luettelo, joka perustuu RIAA:n tilastoihin. Kriteerit ovat, että albumi on täytynyt julkaista (mukaan lukien artistien omakustanteet) ja albumia täytyy olla myyty Yhdysvalloissa vähintään miljoona kappaletta. Korkein sijoitus listalla on 20–29-kertaista platinaa ja alin sijoitus 10–14-kertaista platinaa. Albumit on listattu sijoitusjärjestyksessä (myydyin ensin) ja julkaisupäivän mukaan (aikaisimmasta tuoreimpaan). Tämä lista sisältää kaikenlaiset albumit, mukaan lukien studioalbumit, kokoelmalevyt, eri artisteja sisältävät levyt, soundtrackit ja remix-albumit.